**ՏԵՂԵԿԱՆՔ – ՀԻՄՆԱՎՈՐՈՒՄ**

**«** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 27-Ի**

**N 1399-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

***Ընթացիկ իրավիճակը և իրավական ակտի ընդունման անհրաժեշտությունը***

<<Հայաստանի Հանրապետության կառավարության 2020 թվականի օգոստոսի 27-ի N 1399-Ա որոշման մեջ փոփոխություններ կատարելու մասին>> ՀՀ կառավարության որոշման նախագծի ընդունման անհրաժեշտությունը պայմանավորված է նրանով, որ ՀՀ կառավարության 2020 թվականի սեպտեմբերի 27-ի <<Հայաստանի Հանրապետությունում ռազմական դրություն հայտարարելու մասին>> N 1586-Ն որոշմամբ երկրում սահմանված ռազմական դրությամբ պայմանավորված հնարավոր չի եղել Հայաստանի Հանրապետության կառավարության 2020 թվականի օգոստոսի 27-ի <<<<Շիրակ-ջրմուղկոյուղի>>, <<Լոռի-ջրմուղկոյուղի>> և <<Նոր Ակունք>> փակ բաժնետիրական ընկերությունները <<Հայջրմուղկոյուղի>> փակ բաժնետիրական ընկերությանը միացման ձևով վերակազմակերպելու մասին>> N 1399-Ա որոշման 2-րդ կետով հանձնարարականներն իրականացնել սահմանված ժամկետում:

***Առաջարկվող կարգավորման բնույթը***

ՀՀ կառավարության 2020 թվականի օգոստոսի 27-ի N 1399-Ա որոշման 2-րդ կետով սահմանվել է՝ ՀՀ տարածքային կառավարման և ենթակառուցվածքների նախարարին՝ սույն որոշումն ուժի մեջ մտնելուց հետո եռամսյա ժամկետում ապահովել միացման պայմանագրի, փոխանցման ակտի, բաժնետոմսերի փոխարկման կարգի նախապատրաստումը և դրան համապատասխան <<Հայջրմուղկոյուղի>> փակ բաժնետիրական ընկերության կանոնադրության մեջ փոփոխությունների և լրացումների կատարումը և <<Հայջրմուղկոյուղի>>, <<Շիրակ-ջրմուղկոյուղի>>, <<Լոռի-ջրմուղկոյուղի>> և <<Նոր Ակունք>> փակ բաժնետիրական ընկերությունների միացմամբ և դադարեցմամբ պայմանավորված օրենքով սահմանված պետական գրանցման գործընթացները:

Երկրում սահմանված ռազմական դրությամբ պայմանավորված հնարավոր չի եղել սահմանված եռամսյա ժամկետում իրականացնել վերը նշված գործընթացները, մասնավորապես անհրաժեշտ էր նաև վերոնշյալ ՓԲ ընկերութունների տնօրենների կազմի փոփոխություններ կատարել, համաձայն <<Բաժնետիրական ընկերությունների մասին>> ՀՀ օրենքի դրույթների համաձայն ծանուցել պարտատերերին և ՀՀ օրենսդրությամբ սահմանված կարգով իրականացնել այլ գործառույթներ:

Հաշվի առնելով վերը նշվածները որոշման նախագծով առաջարկվում է սահմանված ժամկետն երկարաձգել մինչև 2021 թվականի մարտի 31-ը:

**Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Ներկայացված Որոշման նախագիծը մշակվել է ՀՀՏԿԵՆ Ջրային կոմիտեի կողմից:

***Ակնկալվող արդյունքը***

Նշված Որոշման նախագծի ընդունումը հնարավորություն կտա բարելավել ֆինանսական վիճակը, նպաստել ծախսերի կրճատմանը և պահպանել «Հայջրմուղկոյուղի» փակ բաժնետիրական ընկերության ջրամատակարաման և ջրահեռացման համակարգերը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 27-Ի N 1399-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

<<Հայաստանի Հանրապետության կառավարության 2020 թվականի օգոստոսի 27-ի N 1399-Ա որոշման մեջ փոփոխություն կատարելու մասին>> ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՕԳՈՍՏՈՍԻ 27-Ի N 1399-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

<< Հայաստանի Հանրապետության կառավարության 2020 թվականի օգոստոսի 27-ի N 1399-Ա որոշման մեջ փոփոխություն կատարելու մասին>> ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ: